
In atentia Primarului Municipiului Timisoara dl. Nicolae Robu

R A P O R T 

Privind aprobarea Listei actelor emise de organul fiscal local ce pot fi comunicate prin mijloace electronice de transmitere la distanta sau tiparite prin intermediul unui centru de imprimare masiva si a Procedurii de comunicare a acestora prin mijloace electronice de transmitere la distanta 
           In conformitate cu prevederile Legii nr. 207/2015 privind codul de procedură fiscală, actualizata : 

- Art.46 alin.(8) : " Prin ordin al ministrului dezvoltării regionale şi administraţiei publice, cu avizul Ministerului Finanţelor Publice se stabilesc categoriile de acte administrative fiscale care pot fi emise în condiţiile alin. (6) de către organele fiscale locale. În cazul în care organul fiscal local are în dotare sau are acces la un centru de imprimare masivă consiliile locale stabilesc, prin hotărâre, dacă organul fiscal local din cadrul autorităţii administraţiei publice locale respective poate emite acte administrative fiscale în condiţiile alin. (6)."

- Art.47 alin.(9) : " În cazul actelor administrative fiscale emise de organul fiscal local, mijloacele electronice de transmitere la distanţă, procedura de comunicare a actelor administrative fiscale prin mijloace electronice de transmitere la distanţă, precum şi condiţiile în care aceasta se realizează se aprobă prin ordin al ministrului dezvoltării regionale şi administraţiei publice, cu avizul Ministerului Finanţelor Publice, cu avizul ministrului pentru societatea informaţională. Pentru organul fiscal local, consiliul local stabileşte, prin hotărâre, în funcţie de capacitatea tehnică disponibilă, mijloacele electronice de transmitere la distanţă ce urmează a fi utilizate de către respectivul organ fiscal local."

           - Art.54 : " Prevederi aplicabile actelor de executare şi altor acte emise de organele fiscale
Dispoziţiile art. 46-48 şi art. 53 se aplică în mod corespunzător şi actelor de executare şi altor acte emise de organele fiscale, cu excepţia cazului în care prin lege se prevede altfel."
Prin Ordinul nr.3.097/24.11.2016 pentru aplicarea prevederilor art.46 alin.(8) si art.47 alin.(9) din Legea nr.207/2015 privind Codul de procedura fiscala, s-a aprobat:

- Lista actelor administrative fiscale, actelor de executare si altor acte emise de organul fiscal local ce pot fi comunicate prin mijloace electronice de transmitere la distanta sau tiparite prin intermediul unui centru de imprimare masiva, valabile fara semnatura persoanelor imputernicite si stampila organului fiscal local, prevazuta in anexa nr. 1, parte integranta din actul normativ susmentionat;

- Procedura de comunicare a actelor administrative fiscale, a actelor de executare si altor acte emise de organul fiscal local prin mijloace electronice de transmitere la distanta, precum si conditiile in care aceasta se realizeaza, prevazuta in anexa nr. 2, parte integranta din actul normativ susmentionat.

Având în vedere numărul mare de contribuabili aflați în evidența Direcției Fiscale a Municipiului Timișoara (aproximativ 280.000), raportat pe de o parte la necesitatea respectării termenelor scadente, de prescripție, etc., stabilite prin Legea nr. 227/2015 privind codul fiscal actualizata, si, pe de alta parte, la obligativitatea comunicarii actelor administrative fiscale, de executare si altor acte, in conditiile legii, catre contribuabilii carora li se adreseaza, 
emiterea, de catre organul fiscal, a unor administrative fiscale, de executare si altor acte ce pot fi comunicate prin mijloace electronice de transmitere la distanta, , precum si a procedurii de comunicare prin mijloace electronice de transmitere la distanta, 
ar duce la imbunatatirea in mod considerabil a activitatii de administrare a impozitelor și taxelor locale, atat pentru organul fiscal cat si pentru contribuabili, precum si la micsorarea cheltuielilor aferente comunicarii prin posta a acestor acte. 
De asemenea, raportat la prevederile Ordinului nr.3.097/24.11.2016, este necesar a se identifica si actele administrative fiscale ce pot fi emise prin intermediul unui centru de imprimare masiva.
Raportat la aceste aspecte, avand in vedere prevederile:

- art. 46 alin.8 si ale art.47 alin.(9) din Legea nr.207/2015 privind Codul de procedura fiscala, care confera posibilitatea consiliilor locale de a stabili, prin hotărâre, dacă organul fiscal local din cadrul autorităţii administraţiei publice locale respective poate emite acte administrative fiscale în condiţiile alin. (6) al art.46, precum si de a stabili, prin hotărâre, în funcţie de capacitatea tehnică disponibilă, mijloacele electronice de transmitere la distanţă ce urmează a fi utilizate de către respectivul organ fiscal local;

- art.1 alin.4 din Anexa 2 la Ordinul nr.3.097/24.11.2016, care prevede ca, mijloacele de transmitere la distanta prevazute la alin. (1) ce urmeaza a fi utilizate de catre organul fiscal local pentru comunicarea actelor administrative fiscale, a actelor de executare si a altor acte emise de organul fiscal local catre contribuabili si stabilirea procedurii, in functie de conditiile specifice, se aproba prin hotarare a autoritatii deliberative;

- art.7 alin.8 din Anexa 2 la Ordinul nr.3.097/24.11.2016, care prevede ca, procedura detaliata  privind modalitatea de identificare, inregistrarea si accesul contribuabilului la platforma de contact se aproba prin hotarare a autoritatii deliberative,
            apreciez ca fiind posibila si legala initierea unei hotarari de consiliu local prin care sa se aprobe Lista actelor emise de organul fiscal local ce pot fi comunicate prin mijloace electronice de transmitere la distanta sau tiparite prin intermediul unui centru de imprimare masiva, si a Procedurii de comunicare a acestora prin mijloace electronice de transmitere la distanta. 
Anterior aparitiei Ordinului nr.3.097/24.11.2016, actele administrative fiscale ce pot fi emise prin intermediul unui centru de imprimare masiva au facut obiectul Hotararii Consiliului Local al Municipiului Timisoara nr.196/15.11.2016 privind aprobarea actelor administrative fiscale ce urmeaza a fi emise prin intermediul unui centru de imprimare masiva, hotarare care va fi revocata in conditiile emiterii noii hotarari.
            Cu stima,
DIRECTIA FISCALA A MUNICIPIULUI TIMISOARA

DIRECTOR EXECUTIV

           ADRIAN BODO

